**Javni poziv**

**za iskaz interesa – uključivanje korisnika u projekt Zaželi – podrška deinstitucionalizaciji.**

S obzirom da Općina Starigrad planira prijavu na navedeni projekt, potrebno je definirati potrebe koje stanovnici naše Općine imaju, odnosno koliko korisnika ima interes te ujedno ispunjava uvjete za uključivanje u Projekt.

Propisano je da se u projekt mogu, kao korisnici, uključiti:

* **osobe starije od 65 godina**
* **odrasle osobe s invaliditetom.**

Uvjeti koji se moraju zadovoljiti:

**Osobe starije od 65 godina:**

* ako žive u samačkom ili dvočlanom kućanstvu čiji mjesečni prihodi:

– za samačka kućanstva ne prelaze iznos prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (TRENUTNO: 629,13 eura)

– za dvočlana kućanstva ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (TRENUTNO: 1.258,26 eura)

* koji istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj

**Odrasle osobe s invaliditetom:**

* koje žive u samačkom ili dvočlanom kućanstvu
* koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i  
  metodologijama vještačenja
* koji istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj
* čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj

Molimo sve zainteresirane za uključivanje u projekt kao korisnika, da se jave u Općinu Starigrad, Trg Tome Marasovića 1, 23244 Starigrad Paklenica, e-mail: info@opcina-starigrad,hr, tel: 023/369-387, kako bi se u razgovoru utvrdilo ispunjava li osoba uvjete za uključivanje u projekt te kako bi se utvrdio broj zainteresiranih korisnika.

**Krajnji rok za iskaz interesa je 13.09.2023. godine.**